Republica Moldova are un plan pentru reintegrarea regiunii separatiste Transnistria. Cere retragerea trupelor rusești și înlocuirea cu o misiune civilă a ONU
Autoritățile din Republica Moldova evaluează un plan pentru reintegrarea regiunii separatiste Transnistria, însă punerea în aplicare a acestuia ar necesita resurse financiare semnificative, pe care țara nu le poate acoperi. Totodată, planul ar implica înlocuirea actualei misiuni de menținere a păcii din stânga Nistrului cu una civilă, coordonată de ONU sau UE, a afirmat luni președintele Parlamentului, Igor Grosu.